Predkladacia správa

Materiál sa predkladá na základe úlohy DEC.2. Plánu práce vlády SR na rok 2003 schváleného uznesením vlády SR č. 1381 z 18. decembra 2002 v termíne do 31. decembra 2003.

Ako člen Európskej únie od 1. mája 2004 bude Slovenská republika oprávnená čerpať finančné prostriedky zo štrukturálnych fondov a Kohézneho fondu. V systéme implementácie uvedených štrukturálnych operácií bude Ministerstvo financií SR zodpovedné za koordináciu ich finančného riadenia, finančnej kontroly a vnútorného auditu. 

Cieľom materiálu je poskytnúť informáciu o realizovaní najdôležitejších krokov súvisiacich s prípravou Ministerstva financií SR na kvalitnú implementáciu štrukturálnych fondov a Kohézneho fondu v priebehu roku 2003.

Predložený materiál Informácia o príprave zavedenia štrukturálnych fondov a Kohézneho fondu na Ministerstve financií SR za rok 2003 bol schválený poradou vedenia Ministerstva financií SR dňa 18. decembra 2003.

Predkladaný materiál nemá dopad na štátny rozpočet a nemá negatívny dopad na podnikateľskú sféru, životné prostredie a zamestnanosť.